- Гэта складанае пытанне. У матывацыі экранны гвалт - жыццё адсутнічае прамая залежнасць. На вялікі жаль, грунтоўныя псіхалагічныя даследаванні тут пакуль адстаюць ад эмацыйных ацэнак, і віна экраннага гвалту адназначна не даказаная. Прыкладам, ёсць гіпотэза, паводле якой яго можна лічыць асаблівай формай сублімацыі і нейтралізацыі агрэсіі. Згодна з некаторымі даследаваннямі, дэманстрацыя сцэн гвалту мае катарсічны характар і вядзе да аслаблення агрэсіўнасці ды знікнення эмацыйнага напружання. Вядома, гэта зусім не здымае пытання адносна ўзроставых абмежаванняў і праблемы розных мадальнасцей успрыяцця гвалту.